《王四十处见舅氏所录外祖与日本国僧诗并此僧诗书作五言》
宋代·刘攽

沧波浩无涯，泱漭际朝日。安知鲛鱼渊，而有邑居室。

便风送来帆，夙昔多人物。始信天地间，见闻岂云悉。

惆怅蓬莱说，胡为浪自黜。夷倭与侏离，九译迷彷佛。

书问顾已同，纸墨存落笔。俛仰六十年，举指不任屈。

好事见君家，闻诗初未失。杜邺富小学，平通知祖述。

鄙老独何能，执书几涕出。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。